
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1704 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφημερίες γιατρών. 1 

Απόσταξη σύκων και αποσύκων από τους μικρούς 
αποσταγματοποιούς (διήμερους) του Νομού Μα¬ 
γνησίας. 2 

Χαρακτηρισμός του έργου διασύνδεσης νησιών των 
Κυκλάδων που έχει ενταχθεί στη ΜΑΣΜ 2006-2010 
ως έργο γενικότερης σημασίας για την οικονομία 

της χώρας. 3 

Ανάθεση έργου με μίσθωση από το Ταμείο Ασφαλί- 
σεως Ιδιοκτητών, Συντακτών και Υπαλλήλων Τύ¬ 
που . 4 


Σύσταση Ομάδας Διοίκησης Έργου για την κωδικο¬ 
ποίηση της νομοθεσίας που διέπει την απόκτηση 
της πολυτεκνικής ιδιότητας και των πλεονεκτη¬ 
μάτων των οικογενειών με τρία παιδιά σύμφωνα 
με τις διατάξεις του άρθρου 9 του ν.3454/2006 


(ΦΕΚ 75/Α/2006). 5 

Καθορισμός τρόπου και διαδικασίας εκλογής εκπρο¬ 
σώπου εργαζομένων στο Διοικητικό Συμβούλιο 
του Ινστιτούτου Αναπτυξιακής Αποκατάστασης 
με έδρα τη Θεσσαλονίκη. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. 42895/ΕΓΔΕΚΟ 
816 κοινή υπουργική απόφαση, που δημοσιεύθηκε 
στο ΦΕΚ 1596/Β731.10.2006. 7 

Διόρθωση σφάλματος στην υπ’ αριθμ. Οικ. 113294 
«Τροποποίηση και αντικατάσταση της υπ’ αριθμ. 
112852/19.6.2002 (ΦΕΚ 786/Β/26.6.2002) κοινής υπουρ¬ 
γικής απόφασης που ορίζει το «Σύστημα Διαχεί¬ 
ρισης, Αξιολόγησης, Παρακολούθησης Ελέγχου 
- Διαδικασία Εφαρμογής των Ολοκληρωμένων 
Παρεμβάσεων στα πλαίσια του Μέτρου «Τοπικές 
Πρωτοβουλίες για την Απασχόληση», των Περι¬ 
φερειακών Επιχειρησιακών Προγραμμάτων (ΠΕΠ) 
κατά το Γ' ΚΠΣ, που συγχρηματοδοτούνται από το 
Ευρωπαϊκό Κοινωνικό Ταμείο (Ε.Κ.Τ.)», όπως τρο¬ 
ποποιήθηκε με την υπ’ αριθμ. 110125/21.1.2004 (ΦΕΚ 
104/Β/23.1.2004) όμοια απόφαση. 8 


21 Νοεμβρίου 2006 

ΑΠΟΦΑΣΕΙ Σ 

Αριθμ. 2/62627/0022 (1) 

Εφημερίες γιατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των: 

α. ν. 1397/1983 (ΦΕΚ 143/Α/7.10.1983). 
β. ν. 2021/1992 (ΦΕΚ 123/Α/1992). 
γ. ν. 2519/1997 (ΦΕΚ 165/Α/21.8.1997). 
δ. ν. 2646/1998 (ΦΕΚ 236/Α/20.10.1998). 
ε. ν. 2676/1999 (ΦΕΚ 1/Α/5.1.1999). 
στ. ν. 2606/1998 (ΦΕΚ 89/Α/22.4.1998). 
ζ. Του άρθρου 40 του ν. 849/1978. 
η. ν. 2703/1999 (ΦΕΚ 72/Α/1999). 
θ. ν. 2889/2001 (ΦΕΚ 37/τ.Α'/2.3.2001). 
ι. ν. 2920/2001 (ΦΕΚ 131/τ.Α727.6.2001). 
ια. ν. 3205/2003 (ΦΕΚ 297/τ.Α72003). 
ιβ. Του άρθρου 35 του ν. 3252/2004 (ΦΕΚ 132/τ.Α7 
16.7.2004). 

ιγ. Την υπ’ αριθμ. Υ3α/Γ.Π.οικ.81535/2005 απόφαση (ΦΕΚ 
1188/τ.Β726.8.2005). 

2. Τις διατάξεις του άρθρου 1 παρ. β του π.δ. 131/1987 
(ΦΕΚ 73/Α/25.5.1987). 

3. Την υπ’ αριθμ. 37930/ΔΙΟΕ/1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Ανάθεση αρμοδιοτήτων του Υπουργού 
Οικονομίας και Οικονομικών στους Υφυπουργούς Οικο¬ 
νομίας και Οικονομικών (ΦΕΚ 1432/τ.Β7ΐ4.10.2005), όπως 
τροποποιήθηκε με την υπ’ αριθμ. 5733/ΔΙΟΕ 379/13.2.2006 
όμοια (ΦΕΚ 204/Β'). 

4. Τις υπ’ αριθμ. ΥΙΟα/Γ. Π./138299/30.1.2006, ΥΙΟα/Γ.Π. 
129776/30.1.2006, αποφάσεις του Υπουργείου Υγείας και 
Κοινωνικής Αλληλεγγύης. 

5. Την επιτακτική ανάγκη εύρυθμης λειτουργίας των 
Ψυχιατρικού Νοσοκομείου Αττικής, Γ.Ν. Αθήνας «Κορ- 
γιαλένειο Μπενάκειο» ΕΈ.Σ. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την τροποποίηση της υπ’ αριθμ. ΥΙΟα/Γ.Π. 138299/ 
30.1.2006 (ΦΕΚ 92/τ.Β730.1.2006) κοινής απόφασης των 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπουργών Οικονομίας και Οικονομικών και Υγείας και 
Κοινωνικής Αλληλεγγύης, η οποία είχε συμπληρωθεί με 
την ΥΙΟα/Γ.Π. 42423/12.7.2006 (ΦΕΚ 1027/τ.Β/31.7.2006) για 
τις εφημερίες ιατρικού προσωπικού ως εξής: 

ΝΟΣΟΚΟΜΕΙΑ - ΔΑΠΑΝΗ 

Α) Για το Ψυχιατρικό Νοσοκομείο Αττικής η ετήσια 
δαπάνη για το έτος 2006 μειώνεται από 1.950.000,00 € 
σε 1.850.000,00 €. 

Β) Για το Γ.Ν. Αθήνας «Κοργιαλένειο Μπενάκειο» 
Ε.Ε.Σ. η ετήσια δαπάνη για το έτος 2006 αυξάνεται 
από 4.365.000,00 € σε 4.465.000,00 €. 

Κατά λοιπά ισχύει η προαναφερόμενη απόφαση ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. 3022513/2779/0029 (2) 

Απόσταξη σύκων και αποσύκων από τους μικρούς απο- 

σταγματοποιούς (διήμερους) του Νομού Μαγνησίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπ’ όψη: 

1. Τις διατάξεις της παραγράφου 2 του κεφαλαίου Ε 
του άρθρου 7 του ν. 2969/2001 (ΦΕΚ 281/Α/18.12.2001) 
«Αιθυλική αλκοόλη και αλκοολούχα προϊόντα». 

2. Τις διατάξεις της παραγράφου 1 του άρθρου 82 του 
ν. 2960/2001 (ΦΕΚ 265/Α/22.11.2001) «Εθνικός Τελωνειακός 
Κώδικας». 

3. Τις διατάξεις του καν. (Ε.Ο.Κ.) 1576/1989 «Για τη θέ¬ 
σπιση των γενικών κανόνων σχετικά με τον ορισμό, το 
χαρακτηρισμό και την παρουσίαση των αλκοολούχων 
ποτών». 

4. Τις διατάξεις της υπ’ αριθμ. 37930/ΔΙΟΕ 1264/1432/ 
14.10.2005 κοινής απόφασης του Πρωθυπουργού και του 
Υπουργού Οικονομίας και Οικονομικών «Ανάθεση αρμο¬ 
διοτήτων Υπουργού Οικονομίας και Οικονομικών στους 
Υφυπουργούς Οικονομικών», όπως τροποποιήθηκε με την 
υπ’ αριθμ. 5733/ΔΙΟΕ 379/13.2.2006 όμοια (ΦΕΚ 204/Β'). 

5. Το υπ’ αριθμ. 2908/033/000/26.9.2006 έγγραφο της 
Χ.Υ. Βόλου με το οποίο αφ’ ενός διαβιβάζει τα έγγραφα 
του Δήμου Αργαλαστής και της κοινότητας Κεραμιδι¬ 
ού, του Νομού Μαγνησίας υπ’ αριθμ. 2861/2.10.2006 και 
1509/13.9.2006 αντίστοιχα που αφορούν αιτήσεις, των 
παραγωγών σύκων - αποσύκων του εν λόγω Νομού με 
τις οποίες αιτούνται την άδεια για την απόσταξη των 
σύκων και αποσύκων της παραγωγής τους αφ’ ετέρου 
βεβαιώνει ότι κατόπιν επιτόπιου ελέγχου, δειγματολη¬ 
ψίας και εξέτασης τους, τα προς απόσταξη σύκα και 
απόσυκα των εν λόγω παραγωγών είναι κατάλληλα για 
το σκοπό αυτό. 

6. Τους λόγους σκοπιμότητας για την οικονομική ενί¬ 
σχυση των προαναφερθέντων συκοπαραγωγών του 
Νομού Μαγνησίας ως και το γεγονός ότι τα προς από¬ 
σταξη σύκα και απόσυκα είναι κατάλληλα, σύμφωνα με 
το προαναφερθέν υπό στοιχείο (5) σχετικό έγγραφο 


της Χημικής Υπηρεσίας Βόλου και ότι κατά την υπό 
προϋποθέσεις απόσταξη αυτών παράγονται προϊόντα 
κατάλληλα για ανθρώπινη κατανάλωση. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

I. Επιτρέπουμε την απόσταξη σύκων και αποσύκων από 
τους μικρούς αποσταγματοποιούς (διήμερους) του Νομού 
Μαγνησίας για την περίοδο 2006-2007, επί καταβολή του 
προβλεπόμενου φόρου σύμφωνα με τις διατάξεις του 
άρθρου 82 παρ. 1 του ν. 2960/2001 (ΦΕΚ 265/Α/22.11.2001) 
«Εθνικός Τελωνειακός Κώδικας» και υπό την προϋπόθεση 
της τηρήσεως και των λοιπών σχετικών διατάξεων του 
ν. 2969/2001 και του καν. (Ε.Ο.Κ.) 1576/1989. 

II. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
και του Γ.Χ.Κ., να λάβουν όλα τα ενδεικνυόμενα μέτρα, 
κατά λόγο αρμοδιότητας, για τη διασφάλιση των συμφε¬ 
ρόντων του δημοσίου, ως και την τήρηση των διατάξεων 
του καν. (Ε.Ο.Κ.) 1576/1989. Για τον προσδιορισμό της 
παραχθησόμενης ποσότητας «προϊόντος απόσταξης 
μικρών αποσταγματοποιών», η οποία, για τον υπολο¬ 
γισμό του αντιστοιχούντος φόρου, τελικά θα αναχθεί 
σε χιλ/μα προϊόντος με αλκοολικό βαθμό 40% νοΙ και 
θα γνωστοποιηθεί στο αρμόδιο Τελωνείο Βόλου, η Χη¬ 
μική Υπηρεσία Βόλου έχει προβεί στον προσδιορισμό 
του ενεχόμενου στα προς απόσταξη σύκα και απόσυκα 
σακχάρου, τούτου εκφραζόμενου ως ιμβερτοσακχάρου. 
Ως συντελεστής αποδόσεως θα ληφθεί ο ισχύων για τα 
σύκα και απόσυκα βάσει του από 10 Απριλίου 1953 β.δ. 
«περί διατιμήσεως του Οινοπνεύματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ. Δ5/ΗΛ/Β/Φ1/2031/22494 (3) 

Χαρακτηρισμός του έργου διασύνδεσης νησιών των Κυ¬ 
κλάδων που έχει ενταχθεί στη ΜΑΣΜ 2006-2010 ως 
έργο γενικότερης σημασίας για την οικονομία της 
χώρας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του αρ. 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α/2005). 

2. Το π.δ. 381/1989 «Οργανισμός του Υπουργείου Βι¬ 
ομηχανίας, Ενέργειας και Τεχνολογίας» (ΦΕΚ Α' 168) 
όπως τροποποιήθηκε με το π.δ. 191/1996 (ΦΕΚ Α' 154), σε 
συνδυασμό με το π.δ. 27/1996 (ΦΕΚ. 19/Α) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
όπως τροποποιήθηκε με το π.δ. 122/2004 «Ανασύσταση 
Του Υπουργείου Τουρισμού» (ΦΕΚ Α' 85). 

3. Τις διατάξεις του ν. 2773/1999 (ΦΕΚ Α' 286/22.12.1999), 
όπως ισχύει, και ιδίως το άρθρο 5 αυτού. 

4. Τις διατάξεις του ν. 3175/2003 (ΦΕΚ Α' 207/29.8.2003), 
όπως ισχύει, και ιδίως τις διατάξεις του άρθρου 15 αυτού. 

5. Την υπ’ αριθμ. Δ5/ΗΛ/Β/Φ1/467/4214/18.4.2006 από¬ 
φαση του Υπουργού Ανάπτυξης με την οποία εγκρίθηκε 
η Μελέτη Ανάπτυξης του Συστήματος (ΜΑΣΜ) για την 
περίοδο 2006-2010, καθώς και το τεύχος της εγκεκρι¬ 
μένης ΜΑΣΜ. 

6. Το υπ’ αριθμ. ΔΕΣΜΗΕ 5121/7.8.2006 (ΡΑΕ 1-40626/ 
7.8.2006) έγγραφο Διαχειριστή του Συστήματος προς τη 
ΡΑΕ με το οποίο ο Διαχειριστής εκτιμά ότι η υπαγωγή 
του εγκεκριμένου έργου της διασύνδεσης των Κυκλά¬ 
δων στις διατάξεις του άρθρου 15 του νόμου 3175/2003 
θα έχει θετικά αποτελέσματα. 

7. Την υπ’ αριθμ. 231/2006 απόφαση εισήγηση της ΡΑΕ 
για τον Χαρακτηρισμό του έργου διασύνδεσης νησιών 
των Κυκλάδων, που έχει ενταχθεί στη ΜΑΣΜ 2006-2010 
ως έργου γενικότερης σημασίας για την Οικονομία της 
χώρας. 

8. Το γεγονός ότι το έργο αυτό είναι εξαιρετικού 
ενδιαφέροντος και γενικότερης σημασίας για την οικο¬ 
νομία της χώρας και ειδικότερα μεταξύ άλλων, για την 
ηλεκτροδότηση των νησιών και τη βελτίωση της ποι¬ 
ότητας της, τη μείωση των δαπανών ηλεκτροδότησής 
τους και τη διασφάλιση της μείωσης της επιβάρυνσης 
του περιβάλλοντος των νησιών καθώς και την ανάγκη 
της επίσπευσης της κατασκευής του έργου αυτού. 

9. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του Κρατικού Προυπολι- 
σμού, αποφασίζουμε: 

Αρθρο 1 

Καθορίζουμε, σύμφωνα με τα προβλεπόμενα στις δι¬ 
ατάξεις του άρθρου 15 του νόμου 3175/2003 και ιδίως 
της παραγράφου 2 αυτού,το έργο διασύνδεσης των 
Κυκλάδων, που έχει ενταχθεί στην εγκεκριμμένη ΜΑΣΜ 
2006-2010,ως έργο γενικότερης σημασίας για την οικο¬ 
νομία της χώρας και κρίνουμε σκόπιμη την επίσπευση 
της κατασκευής του. 

Αρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. Φ.10054/22577/4359 (4) 

Ανάθεση έργου με μίσθωση από το Ταμείο Ασφαλί- 

σεως Ιδιοκτητών, Συντακτών και Υπαλλήλων Τύπου. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΟΙΚΗΣ ΚΑΙ ΑΠΟΚΕΝΤΡΩΣΗΣ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
Α' 206). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98/Α'). 

3. Την υπ’ αριθμ. ΔΙΠΠ/Φ.ΕΓΚΡ.7/442/18069/18.9.2006 από¬ 
φαση της Επιτροπής του άρθρου 2 παρ. 1 της 55/1998 
ΠΥΣ. 


4. Την από 5.7.2006 γνωμοδότηση του Νομικού Συμ¬ 
βούλου του Ταμείου Ασφαλίσεως Ιδιοκτητών, Συντακτών 
και Υπαλλήλων Τύπου. 

5. Την υπ’ αριθμ. ΔΙΔΚ/Φ.1/2/6139/23.3,2004 (ΦΕΚ Β' 
527) απόφαση του Πρωθυπουργού και του ΥΠΕΣΔΔΑ 
«Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης» όπως 
τροποποιήθηκε με την υπ’ αριθμ. 17398/13.9.2005 όμοια 
της (ΦΕΚ Β' 1284), αποφασίζουμε: 

Καθορίζουμε τον αριθμό των προσώπων που μπο¬ 
ρεί το Ταμείο Ασφαλίσεως Ιδιοκτητών, Συντακτών και 
Υπαλλήλων Τύπου να αναθέσει με σύμβαση μίσθωσης 
έργου σε δέκα (10) άτομα αποφοίτους λυκείου με γνώση 
χειρισμού Η/Υ και για χρονικό διάστημα ενός (1) έτους, 
το έργο της ενημέρωσης των καρτελών των ασφαλι¬ 
σμένων όλων των κλάδων του Ταμείου, της εισαγωγής 
των αντίστοιχων οικονομικών στοιχείων στον Η/Υ, της 
πρακτικής λειτουργίας της μηχανογράφησης στο Τμήμα 
Εσόδων και στο Τμήμα Υγειονομικού σε πρώτη φάση και 
της παροχής υπηρεσιών γενικότερα για τη λειτουργία 
της μηχανογράφησης σε όλα τα τμήματα του Τ αμείου. 
Οι ανωτέρω θα πρέπει να έχουν: 

- Δίπλωμα Επαγγελματικής Κατάρτισης Ι.Ε.Κ., οποι¬ 
οσδήποτε ειδικότητας του τομέα Χρηματοπιστωτικών 
και Διοικητικών Υπηρεσιών (πρώην Οικονομίας και Δι¬ 
οίκησης) ή 

- Πτυχίο Β' κύκλου Σπουδών Τ.Ε.Ε., ανεξάρτητα από 
ειδικότητα, ή πτυχίο Α' κύκλου Σπουδών Τ.Ε.Ε. οποι¬ 
οσδήποτε ειδικότητας του Τομέα Οικονομίας και Δι¬ 
οίκησης ή 

- Απολυτήριο τίτλο: 

• Ενιαίου Λυκείου ή 

• Ενιαίου Πολυκλαδικού Λυκείου των κλάδων: 
α) Διοικητικών Υπηρεσιών - Γραμματέων 

β) Οικονομίας 
γ) Βιβλιοθηκονομίας ή 

• Τεχνικού Επαγγελματικού Λυκείου των τμημάτων: 
α) Ξενοδοχειακών Επιχειρήσεων, 

β) Υπαλλήλων Επιχειρήσεων Μεταφορών, 
γ) Υπαλλήλων Λογιστηρίου, 
δ) Υπαλλήλων Διοίκησης, 
ε) Εμπορικών Επιχειρήσεων ή 

• Λυκείου Γ ενικής Κατεύθυνσης 

ή άλλο ισότιμο και αντίστοιχο τίτλο σχολικής μονά¬ 
δας της ημεδαπής ή αλλοδαπής και επιπλέον γνώση 
χειρισμού Η/Υ στα αντικείμενα: 
α) επεξεργασία κειμένων 
β) υπολογιστικά φύλλα 
γ) υπηρεσίες διαδικτύου. 

Η συνολική δαπάνη που θα προκληθεί από την προα- 
ναφερόμενη ανάθεση έργου θα ανέλθει στο ποσό των 
εκατό είκοσι χιλιάδων (120.000,00) € περίπου και θα 
βαρύνει τους προϋπολογισμούς του Ταμείου των ετών 
2006 και 2007 (ΚΑ 00.10.0212). 

Το έργο των ανωτέρω δεν ανάγεται στον κύκλο των 
καθηκόντων των υπαλλήλων του Ταμείου, θα παρέχεται 
στην έδρα του Ταμείου κατά τις ώρες λειτουργίας των 
υπηρεσιών του και η εκτέλεση του θα παρακολουθείται 
από τη Διοίκηση του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2006 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ, ΑΠΑΣΧΟΛΗΣΗΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚ/ΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠΟΣΤ. ΑΝΔΡΕΟΥΛΑΚΟΣ ΣΑΒΒΑΣ ΤΣΙΤΟΥΡΙΔΗΣ 

-♦- 

Αριθμ. ΔΥΙδ/οικ. 136184 (5) 

Σύσταση Ομάδας ΔιοίκησηςΈργου για την κωδικοποίη¬ 
ση της νομοθεσίας που διέπει την απόκτηση της πο- 
λυτεκνικής ιδιότητας και των πλεονεκτημάτων των 
οικογενειών με τρία παιδιά σύμφωνα με τις διατάξεις 
του άρθρου 9 του ν. 3454/2006 (ΦΕΚ 75 /Α/2006). 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του άρθρου 18 παρ. 18 του ν. 2503/1997 (Φ.Ε.Κ. 
107/30.5.1997 τ. Α') «Διοίκηση Οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

β. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α'). 

γ. Το από 28.8.2006 έγγραφο της Διεύθυνσης Προ¬ 
στασίας Οικογένειας. 

2. Την αναγκαιότητα της κωδικοποίησης της νομο¬ 
θεσίας που διέπει την απόκτηση της πολυτεκνικής ιδι¬ 
ότητας και των πλεονεκτημάτων των οικογενειών με 
τρία παιδιά σύμφωνα με τις διατάξεις του άρθρου 9 του 
ν.3454/2006 (ΦΕΚ 75/Α/2006). 

3. Για το λόγο αυτό κρίνεται αναγκαία η κατ’ εξου¬ 
σιοδότηση της παρ. 18 του αρ. 18 του ν.2503/1997, 
σύσταση και λειτουργία στο Υπουργείο Υγείας και 
Κοινωνικής Αλληλεγγύης, Ομάδα Διοίκησης Έργου, 
προκειμένου να κωδικοποιήσει τη νομοθεσίας που 
διέπει την απόκτηση της πολυτεκνικής ιδιότητας και 
των πλεονεκτημάτων των οικογενειών με τρία παι¬ 
διά σύμφωνα με τις διατάξεις του άρθρου 9 του ν. 
3454/2006 (ΦΕΚ 75/Α/2006). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού με δεδομένο ότι η σχετική δα¬ 
πάνη θα προκύψει από την έκδοση κοινής υπουργικής 
απόφασης για τον καθορισμό αμοιβής ή αποζημίωσης, 
αποφασίζουμε: 

I. Συνιστούμε, στο Υπουργείο Υγείας και Κοινωνικής 
Αλληλεγγύης Ομάδα Διοίκησης Έργου (Ο.Δ.Ε.) η οποία 
αποτελείται από μέλη ΔΕΠ Α.Ε.Ι., έμπειρα στελέχη δη¬ 
μοσίων υπηρεσιών και φορέων του Δημοσίου Τομέα, 
εν ενεργεία ή μη, εμπειρογνώμονες του δημοσίου και 
ιδιωτικού τομέα, ο αριθμός των οποίων δεν μπορεί να 
υπερβαίνει τα δέκα (10) μέλη. 

Η εν λόγω ομάδα υποστηρίζεται από μονομελή γραμ¬ 
ματεία, η οποία διορίζεται με τον αναπληρωτή της. 


II. Πρόεδρος της Ομάδας Διοίκησης Έργου ορίζεται 
ένα εκ των μελών της Ομάδας, με ειδική γνώση και 
εμπειρία στην εκτέλεση παρόμοιου έργου. 

III. Η Ομάδα συνεδριάζει εντός και εκτός ωρών εργασί¬ 
ας των δημοσίων υπηρεσιών σε κτίριο του Υπουργείου 
Υγείας και Κοιν. Αλληλεγγύης και δύναται να λειτουρ¬ 
γήσει και σε κλιμάκια που ορίζονται από τον Πρόεδρο 
της Ομάδας, τα οποία εκτελούν το έργο τους εντός και 
εκτός ωραρίου υπηρεσίας των δημοσίων υπηρεσιών. 

IV. Ειδικότερα το έργο της Ομάδας συνίσταταί: 

• Στην κωδικοποίηση σε ενιαίο κείμενο των διατάξεων 
που διέπουν την απόκτηση της πολυτεκνικής ιδιότητας 
και των πλεονεκτημάτων υπέρ των πολυτέκνων, όπως 
ορίζουν οι διατάξεις του άρθρου 9 του ν. 3454/2006. 

• Στην κωδικοποίηση σε ενιαίο κείμενο των διατάξεων 
που προβλέπουν τα πλεονεκτήματα υπέρ των οικογενει¬ 
ών τριών τέκνων, όπως ορίζουν οι διατάξεις του άρθρου 
9 του ν.3454/2006. 

V. Η εν λόγω Ομάδα Διοίκησης Έργου προβλέπεται 
να ολοκληρώσει το έργο της σε χρονικό διάστημα έξι 
(6) μηνών από την έναρξη των εργασιών της. 

VI. Η Ομάδα Διοίκησης Έργου συντάσσει ανά μήνα 
πρωτόκολλο προόδου των εργασιών της το οποίο 
υποβάλλει στον Υπουργό Υγείας και Κοινωνικής Αλ¬ 
ληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΓΕΙΑΣ ΚΑΙ ΚΟΙΝΩΝΙΚΗΣ 
ΚΑΙ ΑΠΟΚΕΝΤΡΩΣΗΣ ΑΛΛΗΛΕΓΓΥΗΣ 

ΠΡΟΚ. ΠΑΥΛΟΠΟΥΛΟΣ Δ. ΑΒΡΑΜΟΠΟΥΛΟΣ 
-♦- 

Αριθμ. ΔΥΙδ/οικ.136491 (6) 

Καθορισμός τρόπου και διαδικασίας εκλογής εκπρο¬ 
σώπου εργαζομένων στο Διοικητικό Συμβούλιο του 

Ινστιτούτου Αναπτυξιακής Αποκατάστασης με έδρα 

τη Θεσσαλονίκη. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. Του άρθρου 23 του ν. 3402/2005 (ΦΕΚ 258Α/ 
17.10.2005). 

2. Της παραγράφου 10 του άρθρου 50 του ν.3370/2005 
(ΦΕΚ 176 Α/11.7.20 05). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α'). 

4. Το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού του 
Ινστιτούτου Αναπτυξιακής Αποκατάστασης με έδρα τη 
Θεσσαλονίκη, αποφασίζουμε: 

Αρθρο 1 

Τρόπος εκλογής 

1. Ο εκπρόσωπος των εργαζομένων του Ινστιτούτου 
Αναπτυξιακής Αποκατάστασης με έδρα τη Θεσσαλονίκη 
εκλέγεται στο Διοικητικό Συμβούλιο με άμεση, καθολική 
και μυστική ψηφοφορία που διεξάγεται κατά τη διάρ- 

κεια του τελευταίου μήνα της τριετούς θητείας κάθε 
Διοικητικού Συμβουλίου. 

2. Η συγκεκριμένη ημερομηνία εκλογής ορίζεται με 
προκήρυξη που εκδίδει ο Πρόεδρος του Διοικητικού 
Συμβουλίου του φορέα. 

Αρθρο 2 

Δικαιούμενοι να εκλέγουν και να εκλέγονται 

1. Δικαίωμα να εκλέγουν και να εκλέγονται έχουν όλοι 
οι εργαζόμενοι με σχέση εργασίας δημοσίου δικαίου 
(μόνιμοι ή δόκιμοι ή με θητεία υπάλληλοι) ή με σχέση 
εργασίας ιδιωτικού δικαίου αορίστου χρόνου στο συ¬ 
γκεκριμένο Νομικό Πρόσωπο Δημοσίου Δικαίου. 

2. Όσοι είναι αποσπασμένοι κατά την ημέρα έκδοσης 
της πρόσκλησης για διενέργεια εκλογών και δεν λήγει η 
απόσπασή τους πριν την ημερομηνία έναρξης της νέας 
θητείας του Διοικητικού Συμβουλίου έχουν δικαίωμα 
να λάβουν μέρος στη ψηφοφορία αλλά όχι να θέσουν 
υποψηφιότητα. 

3. Δεν έχουν δικαίωμα να εκλέγουν και να εκλέγονται 
όσοι από τους υπαλλήλους έχουν τεθεί σε αργία ή 
διαθεσιμότητα. 

Άρθρο 3 

Εκλογικοί κατάλογοι 

1. Ο Πρόεδρος του Διοικητικού Συμβουλίου του Ιν¬ 
στιτούτου Αναπτυξιακής Αποκατάστασης με έδρα τη 
Θεσσαλονίκη κινεί τις διαδικασίες των επομένων άρ¬ 
θρων και έχει την ευθύνη για την προετοιμασία της 
εκλογής. 

2. Ο Πρόεδρος καταρτίζει τις καταστάσεις όσων έχουν 
δικαίωμα να εκλέγουν και να εκλέγονται. Με πρόσκληση 
του καλεί όσους περιλαμβάνονται στις καταστάσεις 
αυτές να πραγματοποιήσουν συνέλευση σε καθορισμένη 
ημερομηνία, ώρα και χώρο, για εκλογή Εφορευτικής 
Επιτροπής και άμεση διενέργεια της εκλογής για την 
ανάδειξη του εκπροσώπου των εργαζομένων. Στην ίδια 
πρόσκληση ορίζεται και η ημερομηνία επαναληπτικής 
συνέλευσης, αν δεν υπάρξει απαρτία. Η πρόσκληση σε 
συνέλευση μαζί με τις καταστάσεις αναρτώνται στον πί¬ 
νακα ανακοινώσεων του καταστήματος του Ινστιτούτου 
Αναπτυξιακής Αποκατάστασης. Για την ανάρτηση αυτή 
συντάσσεται αποδεικτικό, που υπογράφουν δύο υπάλ¬ 
ληλοι του Ινστιτούτου Αναπτυξιακής Αποκατάστασης. 
Το αποδεικτικό αυτό πρωτοκολλείται αυθημερόν στο 
βιβλίο πρωτοκόλλου. Δεν διεξάγεται εκλογή, αν στις 
καταστάσεις όσων έχουν δικαίωμα να εκλέγουν και να 
εκλέγονται είναι γραμμένο μόνο ένα πρόσωπο. 

3. Η συνέλευση ορίζεται σε χρόνο όχι μικρότερο των 
οκτώ (8) ημερών από την ανάρτηση της πρόσκλησης και 
των καταστάσεων που αναφέρονται στην παράγραφο 
2 του παρόντος άρθρου. 

Αρθρο 4 

Υποβολή υποψηφιότητας 

Όσοι από τους γραμμένους στην κατάσταση των εκλο¬ 
γέων επιθυμούν να είναι υποψήφιοι για την εκλογή τους 
ως εκπροσώπου των εργαζομένων ή μέλη της Εφορευ¬ 
τικής Επιτροπής υποβάλλουν έγγραφη δήλωση υποψη¬ 
φιότητας στον Πρόεδρο του Ινστιτούτου Αναπτυξιακής 
Αποκατάστασης μέχρι την έναρξη της εκλογής της Εφο¬ 
ρευτικής Επιτροπής. Για την εκλογή ως εκπροσώπου των 
εργαζομένων επιτρέπεται η υποβολή μόνο μεμονωμένων 
υποψηφιοτήτων οι οποίες καταχωρούνται σε ενιαίο ψη¬ 


φοδέλτιο. Ο Πρόεδρος ή ο εξουσιοδοτημένος εκπρόσω¬ 
πος του, μέλος του Διοικητικού Συμβουλίου, ανακοινώνει 
τις υποψηφιότητες στη συνέλευση και εάν υποβληθούν 
προφορικώς ενστάσεις, διακόπτεται η συνεδρίαση για 
εύλογο χρόνο προκειμένου οι ενστάσεις να υποβληθούν 
εγγράφως. Οι ενστάσεις που διατυπώθηκαν προφορικώς, 
αν δεν υποβληθούν εγγράφως, λογίζονται ότι δεν έχουν 
υποβληθεί. Επί των ενστάσεων που αφορούν τη παρά¬ 
λειψη εγγραφής στην κατάσταση των εκλογέων, στη 
διαγραφή από την κατάσταση των εκλογέων, καθώς και 
τους υποψήφιους για μέλη της Εφορευτικής Επιτροπής 
αποφαίνεται αμέσως η συνέλευση με ανάταση των χε¬ 
ριών, ύστερα από εισήγηση του Προέδρου ή του εκπρο¬ 
σώπου του. Επί των ενστάσεων των υποψηφίων για την 
ανάδειξη του εκπροσώπου των εργαζομένων αποφαίνε- 
ται η Εφορευτική Επιτροπή αμέσως μετά την εκλογή της 
και πριν από την έναρξη της ψηφοφορίας. Εάν υποβληθεί 
μια υποψηφιότητα, δεν διεξάγεται εκλογή. 

Αρθρο 5 

Εφορευτική Επιτροπή 

1. Η εκλογική διαδικασία κατά την ψηφοφορία διευθύ¬ 
νεται από την Εφορευτική Επιτροπή. 

2. Η ψηφοφορία γίνεται ενώπιον της Εφορευτικής 
Επιτροπής. 

3. Η Εφορευτική Επιτροπή είναι τριμελής και εκλέγε¬ 
ται, μαζί με τα αναπληρωματικά μέλη, από τη συνέλευση 
με ανάταση των χεριών. Η ίδια συνέλευση ορίζει και 
τον Πρόεδρο της Εφορευτικής Επιτροπής. Η συνέλευ¬ 
ση μπορεί να προτείνει μέλη της ως υποψηφίους για 
τη συγκρότηση της Εφορευτικής Επιτροπής, έστω και 
αν αυτά δεν έχουν θέσει υποψηφιότητα. Τα μέλη της 
Εφορευτικής Επιτροπής δεν επιτρέπεται να είναι υπο¬ 
ψήφιοι για εκπρόσωποι των εργαζομένων. Καθήκοντα 
Προέδρου της συνέλευσης μέχρι την εκλογή της Εφο¬ 
ρευτικής Επιτροπής ασκεί ο Πρόεδρος του Διοικητικού 
Συμβουλίου ή ο εξουσιοδοτημένος εκπρόσωπος του, 
μέλος του Διοικητικού Συμβουλίου. 

4. Η συνέλευση βρίσκεται σε απαρτία εφόσον οι πα¬ 
ρόντος υπερβαίνουν κατά ένα (1) τα άτομα που είναι 
γραμμένα στην κατάσταση και λείπουν. Εάν δεν υπάρχει 
απαρτία, η συνέλευση επαναλαμβάνεται σε ημερομηνία 
που έχει οριστεί με την αρχική ανακοίνωση. Στη δεύ¬ 
τερη συνέλευση για να υπάρχει απαρτία χρειάζεται να 
παρευρίσκεται το 30% των ατόμων που είναι γραμμέ¬ 
να στην κατάσταση, χωρίς να υπολογίζεται το κλάσμα 
μονάδας που τυχόν προκύπτει. 

Εάν και πάλι δεν επιτευχθεί απαρτία, η Εφορευτική 
Επιτροπή συγκροτείται με δημόσια κλήρωση, η οποία 
γίνεται από τον Πρόεδρο του Ινστιτούτου Αναπτυξι¬ 
ακής Αποκατάστασης και αναβάλλεται η διενέργεια 
της εκλογής του εκπροσώπου των εργαζομένων για 
την επόμενη ημέρα ή για άλλη συγκεκριμένη ημέρα 
και ώρα, που ορίζει η Εφορευτική Επιτροπή, κατά την 
οποία θεωρείται ότι υπάρχει απαρτία όσοι εκλογείς και 
αν παρευρίσκονται. 

5. Η άσκηση των καθηκόντων των μελών των Εφο¬ 
ρευτικών Επιτροπών είναι υποχρεωτική. Απαλλαγή από 
τα καθήκοντα τους είναι δυνατή μόνο λόγω σοβαρού 
κωλύματος. Αν τα μέλη της Εφορευτικής Επιτροπής 
δεν προσέλθουν για να εκπληρώσουν τα καθήκοντα 
τους για τον παραπάνω λόγο, αναπληρώνονται από τα 
αναπληρωματικά μέλη. 

Αδικαιολόγητη παράλειψη άσκησης των καθηκόντων 
της Εφορευτικής Επιτροπής συνεπάγεται υποχρεωτικά 
την άσκηση πειθαρχικής δίωξης, για παράβαση καθήκο¬ 
ντος, σύμφωνα με τις ισχύουσες διατάξεις. 

6. Η Εφορευτική Επιτροπή διευθύνει την εκλογή και 
τηρεί βιβλίο πρακτικών και πρωτόκολλο ψηφοφορίας. Ο 
Πρόεδρος της Εφορευτικής Επιτροπής αναθέτει σε ένα 
από τα μέλη της καθήκοντα γραμματέα για τη σύνταξη 
των πρακτικών. 

7. Η Εφορευτική Επιτροπή αποφασίζει κατά πλειοψη- 
φία και λειτουργεί σύμφωνα με τους γενικούς κανόνες 
που διέπουν τη λειτουργία των συλλογικών οργάνων. 

8. Η Εφορευτική Επιτροπή χρησιμοποιεί τη σφραγίδα 
του Ινστιτούτου Αναπτυξιακής Αποκατάστασης. Μετά το 
τέλος της ψηφοφορίας ο Γραμματέας της Επιτροπής 
παραδίδει τη σφραγίδα στην Υπηρεσία. 

Άρθρο 6 

Ψηφοδέλτια-Φάκελοι 

1. Το ψηφοδέλτιο είναι ενιαίο. Τα ψηφοδέλτια είναι 
ομοιόμορφα, αποτελούνται από λευκό χαρτί και μπο¬ 
ρεί να είναι έντυπα ή χειρόγραφα αναπαραγόμενα με 
φωτοτυπικά μηχανήματα σε ίδιο χαρτί. Τα ψηφοδέλτια 
περιλαμβάνουν τον τίτλο του Ινστιτούτου Αναπτυξιακής 
Αποκατάστασης και το ονοματεπώνυμο των υποψηφίων 
με αλφαβητική σειρά. 

2. Οι φάκελοι μέσα στους οποίους κλείνονται τα ψη¬ 
φοδέλτια, κατασκευάζονται ομοιόμορφα από αδιαφανές 
χαρτί λευκής απόχρωσης, με τη φροντίδα του Προέδρου 
του Ινστιτούτου Αναπτυξιακής Αποκατάστασης. 

3. Τα ψηφοδέλτια εκτυπώνονται σε αριθμό τουλάχι¬ 
στον διπλάσιο του αριθμού των γραμμένων στην κα¬ 
τάσταση εκλογέων και προωθούνται στην Εφορευτική 
Επιτροπή με τη φροντίδα του Προέδρου του Διοικητικού 
Συμβουλίου. 

4. Ο Πρόεδρος του Διοικητικού Συμβουλίου φροντίζει 
να αποσταλεί έγκαιρα επαρκής αριθμός φακέλων στην 
Εφορευτική Επιτροπή. Αν λείψουν τέτοιοι φάκελοι, η 
Εφορευτική Επιτροπή, μετά από πιστοποίηση της έλλει¬ 
ψης, προμηθεύεται μόνη της ομοιόμορφους φακέλους. 

Άρθρο 7 

Αντιπρόσωπος και πληρεξούσιος υποψηφίων 

1. Κάθε υποψήφιος έχει δικαίωμα να διορίσει έναν 
αντιπρόσωπο με έναν αναπληρωτή του στο κατάστημα 
ψηφοφορίας. Ο διορισμός γίνεται με γραπτή δήλωση 
του υποψηφίου στον αντιπρόσωπο, που παραδίδεται 
στην Εφορευτική Επιτροπή. Για το διορισμό γίνεται 
μνεία στο βιβλίο των πρακτικών της εκλογής. 

2. Οι αντιπρόσωποι και οι αναπληρωτές των αντιπρο¬ 
σώπων των υποψηφίων πρέπει να είναι υποχρεωτικά 
υπάλληλοι του Ινστιτούτου Αναπτυξιακής Αποκατά¬ 
στασης και δεν επιτρέπεται να αποτελούν μέλη των 
Εφορευτικών Επιτροπών. 

3. Οι υποψήφιοι ή οι αντιπρόσωποί τους ή όταν αυ¬ 
τοί λείπουν, οι αναπληρωτές τους, έχουν δικαίωμα να 
παρευρίσκονται στην αίθουσα ψηφοφορίας, να διατυ¬ 
πώνουν κάθε παρατήρηση ή ένσταση σχετικά με την 
τάξη της ψηφοφορίας για το συμφέρον των υποψηφί¬ 
ων, να παρευρίσκονται στην διαλογή των ψήφων και 
να ασκούν κάθε άλλο δικαίωμα που από την απόφαση 
αυτή. Η απουσία υποψηφίων και των αντιπροσώπων ή 


των αναπληρωτών τους δεν εμποδίζει τις εκλογικές 
διεργασίες. 

Αρθρο 8 

Χρόνος και τόπος ψηφοφορίας 

1. Η ψηφοφορία αρχίζει αμέσως μετά την εκλογή της 
Εφορευτικής Επιτροπής από τη Συνέλευση και διαρκεί 
τρεις (3) ώρες. Η Εφορευτική Επιτροπή μπορεί με από¬ 
φαση της να παρατείνει τη διάρκεια της ψηφοφορίας, 
αν μετά τη λήξη του καθορισμένου χρόνου υπάρχουν 
παρόντες εκλογείς για ψηφοφορία. 

2. Το κατάστημα διεξαγωγής της ψηφοφορίας κα¬ 
θορίζεται με απόφαση του Προέδρου του Ινστιτούτου 
Αναπτυξιακής Αποκατάστασης. 

3. Οι δαπάνες για την κατασκευή των καλπών και την 
προμήθεια του λοιπού εκλογικού υλικού βαρύνουν το 
Ινστιτούτο Αναπτυξιακής Αποκατάστασης. 

Άρθρο 9 

Ακυρότητα Ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελο, εφόσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της 
ψηφοφορίας, επάγονται την ακυρότητα του ψηφοδελ¬ 
τίου που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής 
περιπτώσεις, που ορίζονται περιοριστικά, δηλαδή, αν: 

α. βρεθεί σε φάκελο που δεν είναι σύμφωνος με τους 
όρους της απόφασης αυτής 
β. εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία 
γ. βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής 
δ. βρεθούν στο φάκελο περισσότερα από ένα ψηφο¬ 
δέλτια που έχουν σταυρό υπέρ διαφορετικών υποψη¬ 
φίων. Αν όμως έχουν σταυρό στον ίδιο υποψήφιο, είναι 
έγκυρα και υπολογίζονται ως μία ψήφος 
ε. έχει περισσότερους από ένα (1) σταυρό 
στ. δεν έχει καθόλου σταυρούς 

Αρθρο 10 

Διαδικασία εκλογών 

1. Την ορισμένη ημέρα ψηφοφορίας και αμέσως μετά 
την εκλογή τους από τη συνέλευση, τα μέλη της Εφο¬ 
ρευτικής Επιτροπής παραλαμβάνουν το κατάστημα, την 
κάλπη, τα έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από 
την Επιτροπή και τους παρευρισκόμενους υποψηφίους 
ή τους αντιπροσώπους τους ή τους αναπληρωτές τους 
αν είναι άδεια και κατόπιν κλείνεται και σφραγίζεται 
από την Επιτροπή. 

3. Γ ια τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται από 
την Επιτροπή και τους παρευρισκόμενους υποψηφίους ή 
τους αντιπροσώπους τους ή τους αναπληρωτές τους. 

4. Ο Πρόεδρος της Εφορευτικής Επιτροπής κηρύσσει 
την έναρξη της ψηφοφορίας και καλεί τους εκλογείς να 
ψηφίσουν. Οι εκλογείς ψηφίζουν μόνον αυτοπροσώπως 
και δεν επιτρέπεται η ψήφος με αλληλογραφία. 

5. Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει την ταυτότητά τους και επαληθεύει την 
εγγραφή τους στον πίνακα εκλογέων. Αν δεν έχουν 
αστυνομική ταυτότητα, προσκομίζουν κάθε άλλο απο¬ 
δεικτικό της ταυτότητας έγγραφο που έχει εκδοθεί 
από φορέα του δημοσίου τομέα και φέρει φωτογραφία 
του υπαλλήλου. 

Σε περίπτωση που δεν προσκομίζεται τέτοιο έγγραφο, 
ο εκλογέας γίνεται δεκτός για την άσκηση του εκλο¬ 
γικού δικαιώματος μόνον εάν είναι γνωστός στα δύο 
τουλάχιστον μέλη της Εφορευτικής Επιτροπής. 

6. Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με την σφραγίδα της και μονο¬ 
γραφημένο από τον Πρόεδρο της καθώς και ένα ψη¬ 
φοδέλτιο. 

7. Ο εκλογέας υποχρεωτικά αποσύρεται μόνος πίσω 
από το ειδικό διαχώρισμα(παραβάν). Αφού σημειώσει 
με σταυρό προτίμησης μόνον έναν υποψήφιο από τους 
αναγραφόμενους στο ενιαίο ψηφοδέλτιο, τοποθετεί το 
ψηφοδέλτιο στο φάκελο που του έχει παραδοθεί. Μετά 
επιστρέφει στην Εφορευτική Επιτροπή, επιδεικνύει το 
φάκελο στον Πρόεδρο της και στους παριστάμενους, 
ώστε να είναι εμφανές ότι κρατά ένα μόνο φάκελο με 
τη σφραγίδα της Επιτροπής και τη μονογραφή του 
Προέδρου και στη συνέχεια το ρίχνει στην κάλπη. 

8. Ο σταυρός προτίμησης τίθεται δεξιά ή αριστερά 
των ονοματεπωνύμων των υποψηφίων του συνδυασμού 
με στυλογράφο χρώματος μπλε ή μαύρου. 

9. Το ονοματεπώνυμο των εκλογέων που ψηφίζουν 
καθώς και ο αριθμός που έχουν στον πίνακα εκλο¬ 
γέων αναγράφονται, κατά σειρά προσέλευσής τους, 
στο πρωτόκολλο ψηφοφορίας που τηρεί η Εφορευτική 
Επιτροπή. 

Όταν τελειώσει η ψηφοφορία, κλείνεται το πρωτό¬ 
κολλο ψηφοφορίας και υπογράφεται από τα μέλη της 
Επιτροπής και τους παρευρισκόμενους υποψηφίους ή 
αντιπροσώπους ή αναπληρωτές τους. 

10. Η φροντίδα για την τήρηση της δημόσιας τάξης 
στον τόπο της ψηφοφορίας και γύρω από αυτόν ανήκει 
στην Εφορευτική Επιτροπή με επιτηρητή τον Πρόεδρό 
της. 

Απαγορεύεται σε όλη τη διάρκεια της ψηφοφορίας 
η παραμονή στην αίθουσα ψηφοφορίας άλλου προσώ¬ 
που εκτός από τα μέλη της Εφορευτικής Επιτροπής και 
τους υποψηφίους ή τους αντιπροσώπους τους ή τους 
αναπληρωτές τους. 

11. Όταν περάσει η καθορισμένη ώρα για τη λήξη 
της ψηφοφορίας, κηρύσσεται η αποπεράτωση της και 
κλείνονται οι πόρτες του καταστήματος ψηφοφορίας. 
Πάντως η Εφορευτική Επιτροπή μπορεί να παρατείνει 
την ψηφοφορία, εφόσον έχουν προσέλθει πριν από τη 
λήξη της, εκλογείς που δεν μπόρεσαν να ψηφίσουν. Η 
ώρα της περάτωσης της ψηφοφορίας καθώς και ο λό¬ 
γος της τυχόν παράτασης της αναγράφεται στο βιβλίο 
πρακτικών. 

Αρθρο 11 

Ενστάσεις κατά τη διάρκεια της ψηφοφορίας 

1. Κάθε υποψήφιος ή ο αντιπρόσωπος του ή ο ανα¬ 
πληρωτής του έχει το δικαίωμα να υποβάλει εγγράφως 
στην Εφορευτική Επιτροπή ενστάσεις για παραβάσεις 
διατάξεων της απόφασης αυτής κατά τη διάρκεια της 


ψηφοφορίας μέσα ή έξω από το εκλογικό κατάστημα. 
Οι ενστάσεις είναι γραπτές και καταχωρούνται υποχρε¬ 
ωτικά στο βιβλίο πρακτικών. 

2. Για τις ενστάσεις αποφασίζει η Εφορευτική Επι¬ 
τροπή αιτιολογημένα είτε αμέσως είτε όταν τελειώσει 
η ψηφοφορία. Οι αποφάσεις της καταχωρούνται στο 
βιβλίο πρακτικών. 

Αρθρο 12 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της αυτοπρόσωπης ψηφοφορίας κατά τη 
διαδικασία των επομένων παραγράφων. 

2. Η Εφορευτική Επιτροπή ανοίγει την κάλπη. Στο 
βιβλίο πρακτικών πιστοποιείται ότι οι σφραγίδες της 
κάλπης βρέθηκαν άθικτες τη στιγμή του ανοίγματος 
αυτής. 

3. Στη συνέχεια αριθμούνται οι φάκελοι χωρίς να 
ανοιχτούν. Το αποτέλεσμα της αρίθμησης γράφεται 
ολογράφως στο βιβλίο πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που 
δεν έχουν τη μονογραφή του Προέδρου της Εφορευτι¬ 
κής Επιτροπής και ακολούθως εκείνοι που δεν έχουν τη 
σφραγίδα της Εφορευτικής Επιτροπής. Αν οι φάκελοι 
που δεν έχουν μονογραφή ή σφραγίδα δεν καλύπτουν 
τη διαφορά, τότε όλοι οι σφραγισμένοι φάκελοι ρίχνο¬ 
νται και πάλι στην κάλπη και αφαιρούνται στην τύχη 
τόσοι όσοι απαιτούνται για να καλυφθεί η διαφορά. Οι 
φάκελοι που αφαιρούνται κατ’ αυτό τον τρόπο, κατα- 
στρέφονται από τον Πρόεδρο της Εφορευτικής Επιτρο¬ 
πής. Η Εφορευτική Επιτροπή οφείλει σε κάθε περίπτωση 
να διατυπώσει στα πρακτικά τη γνώμη της για την αιτία 
της ύπαρξης πλεοναζόντων φακέλων. 

5. Μετά την αρίθμηση των φακέλων ο Πρόεδρος της 
Εφορευτικής Επιτροπής αποσφραγίζει κάθε φάκελο ξε¬ 
χωριστά και αφού εξακριβώσει το έγκυρο του ψηφοδέλ¬ 
τιο που περιέχει και το οποίο επιδεικνύει σε όποιον από 
τους παριστάμενους (μέλη της Εφορευτικής Επιτροπής, 
υποψηφίους ή αντιπροσώπους τους) το ζητήσει, διαβάζει 
μεγαλόφωνα το ονοματεπώνυμο του υποψηφίου που 
φέρει σταυρό προτίμησης. Κάθε έγκυρο ψηφοδέλτιο 
αριθμείται και μονογράφεται από τον Πρόεδρο της Εφο¬ 
ρευτικής Επιτροπής. Αφού προσδιοριστούν τα έγκυρα 
ψηφοδέλτια, γίνεται η καταμέτρηση των σταυρών προ¬ 
τίμησης που δόθηκαν υπέρ κάθε υποψηφίου. 

6. Ενστάσεις που αφορούν τη διαδικασία της διαλο¬ 
γής των ψήφων ασκούνται ενώπιον της Εφορευτικής 
Επιτροπής και εκδικάζονται από αυτήν πριν από το 
πέρας της διαλογής. 

7. Μετά τον τερματισμό της διαλογής η Εφορευτική 
Επιτροπή καταχωρίζει στο βιβλίο πρακτικών της εκλο¬ 
γής την ώρα του πέρατος της διαλογής, το συνολικό 
αριθμό των εγγεγραμμένων στον πίνακα εκλογέων, το 
συνολικό αριθμό των εκλογέων που ψήφισαν, το συ¬ 
νολικό αριθμό των άκυρων ψηφοδελτίων, τον αριθμό 
των ψηφοδελτίων που προσβλήθηκαν ως άκυρα, αλλά 
κηρύχθηκαν έγκυρα, τον αριθμό των σταυρών προτίμη¬ 
σης που έλαβε κάθε υποψήφιος και κάθε άλλο χρήσιμο 
στοιχείο. Το βιβλίο πρακτικών της εκλογής υπογράφεται 
από τα μέλη της Εφορευτικής Επιτροπής και τους παρά- 

ντες υποψηφίους ή τους εκπροσώπους των υποψηφίων 
ή τους αναπληρωτές τους. 

Άρθρο 13 

Εκλογή εκπροσώπου 

1. Η Εφορευτική Επιτροπή καταρτίζει, εις διπλούν, πί¬ 
νακα στον οποίο εγγράφονται όλοι οι υποψήφιοι κατά 
φθίνουσα σειρά των σταυρών προτίμησης που καθένας 
τους έλαβε, με πρώτο τον υποψήφιο που συγκεντρώνει 
τους περισσότερους σταυρούς προτίμησης. Σε περι¬ 
πτώσεις ισοψηφιών για τον προσδιορισμό της σειράς 
εγγραφής των υποψηφίων στον πίνακα διενεργείται από 
την Εφορευτική Επιτροπή δημόσια κλήρωση. 

2. Εκπρόσωπος των εργαζομένων στο Διοικητικό Συμ¬ 
βούλιο αναδεικνύεται ο υποψήφιος που είναι γραμμένος 
πρώτος στον πίνακα και οι υπόλοιποι θεωρούνται ανα¬ 
πληρωματικοί κατά τη σειρά κατάταξής τους. 

3. Αν εκπρόσωπος των εργαζομένων παύσει μετά την 
ανακήρυξη του να έχει την ιδιότητα του υπαλλήλου του 
Ινστιτούτου Αναπτυξιακής Αποκατάστασης, χάνει την 
ιδιότητα του εκπροσώπου. Επίσης χάνει την ιδιότητα 
του εκπροσώπου ο υπάλληλος που τίθεται σε αργία ή 
διαθεσιμότητα. Η αντικατάστασή του γίνεται κατά τη 
σειρά της αναπλήρωσης για το υπόλοιπο της θητείας 
του εκπροσώπου των εργαζομένων. 

4. Αν στην κατάσταση των δικαιουμένων να εκλέγουν 
και να εκλέγονται είναι γραμμένος μόνο ένας δικαιού¬ 
μενος ή υπάρχει μόνον ένας υποψήφιος, δεν διεξάγεται 
εκλογή και ο μοναδικός υποψήφιος αναδεικνύεται ως 
εκπρόσωπος των εργαζομένων με πράξη του Προέδρου 
του Διοικητικού Συμβουλίου του Ινστιτούτου Αναπτυξι¬ 
ακής Αποκατάστασης. 

Αρθρο 14 

Γνωστοποίηση αποτελεσμάτων 
Παράδοση στοιχείων 

1. Η Εφορευτική Επιτροπή, αμέσως μετά τον τερματι¬ 
σμό των ενεργειών του προηγουμένου άρθρου, γνωστο¬ 
ποιεί με έγγραφο του προέδρου της το αποτέλεσμα της 
ψηφοφορίας στον Πρόεδρο του Ινστιτούτου Αναπτυξια¬ 
κής Αποκατάστασης και παραδίδει σε αυτόν τον εκπρό¬ 
σωπο ή τον εκπρόσωπο του για φύλαξη το πρωτόκολλο 
ψηφοφορίας, το βιβλίο πρακτικών, τον πίνακα εκλογής 
του άρθρου 13 της παρούσας απόφασης και όσα άλλα 
εκλογικά έγγραφα υπάρχουν, καθώς και τα ψηφοδέλτια 
τακτοποιημένα κατά τη σειρά που αριθμήθηκαν. Για την 
παράδοση υπογράφεται σχετικό πρωτόκολλο. 

2. Τα στοιχεία αυτά φυλάσσονται μέχρι τη λήξη της 
θητείας του εκπροσώπου των εργαζομένων και ύστερα 
καταστρέφονται, μετά από σύνταξη σχετικού πρακτικού 
του Προέδρου, του Διοικητικού Συμβουλίου του Ινστι¬ 
τούτου Αναπτυξιακής Αποκατάστασης. 

Άρθρο 15 

Επανάληψη ψηφοφορίας 

Αν ακυρωθεί η εκλογή του εκπροσώπου των εργα¬ 
ζομένων και διαταχθεί η επανάληψη της ψηφοφορίας, 
η ψηφοφορία επαναλαμβάνεται με βάση τους πίνακες 
εκλογέων που χρησιμοποιήθηκαν κατά την αρχική ψη¬ 
φοφορία. Πρόταση και ανακήρυξη νέων υποψηφίων δεν 
επιτρέπεται. 


Αρθρο 16 

Μεταβατική διάταξη 

1. .Κατά την πρώτη εφαρμογή της παρούσας, η πρό¬ 
σκληση των εργαζομένων στο Ινστιτούτο Αναπτυξιακής 
Αποκατάστασης σε συνέλευση για εκλογή εκπροσώπου 
της στην Επιτροπή Διοίκησης, εκδίδεται μέσα σε δέκα 
(10) ημέρες από τη δημοσίευση της παρούσας απόφα¬ 
σης στην Εφημερίδα της Κυβερνήσεως. 

2. Οι δαπάνες για την κατασκευή των καλπών, την 
προμήθεια του εκλογικού υλικού και γενικά για τη διε¬ 
ξαγωγή της ψηφοφορίας βαρύνουν το Ινστιτούτο Ανα¬ 
πτυξιακής Αποκατάστασης. 

Άρθρο 17 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. 42895/ΕΓΔΕΚΟ 816 κοινή υπουργική 
απόφασην που δημοσιεύθηκε στο ΦΕΚ 1596/31.10.2006 
(τ. Β') και αφορά στην έγκριση προσλήψεων τακτικού 
προσωπικού στους Οργανισμούς Λιμένων Αλεξανδρού¬ 
πολης, Βόλου, Καβάλας και Ραφήνας, επιφέρονται οι 
πιο κάτω διορθώσεις στη σελίδα 21994, στον πίνακα 
τακτικού προσωπικού: 

1. Γραμμή 6η (ΟΡΓΑΝΙΣΜΟΣ ΛΙΜΕΝΟΣ ΒΟΛΟΥ Α.Ε.), 
στήλη 4η: «ΠΕ ΜΗΧΑΝΙΚΩΝ Μηχ/γου - Μηχανικού: 1» 

2. Γραμμή 13η (ΟΡΓΑΝΙΣΜΟΣ ΛΙΜΕΝΟΣ ΚΑΒΑΛΑΣ Α.Ε.), 
στήλη 3η (ΚΛΑΔΟΣ - ΚΑΤΗΓΟΡΙΑ). 

Από το λανθασμένο «ΤΕ ΔΙΟΙΚΗΤ. ΛΟΓΙΣΤΙΚΟΥ», στο 
ορθό «ΔΕ ΔΙΟΙΚΗΤ. ΛΟΓΙΣΤΙΚΟΥ». 

(Από το Υπουργείο Οικονομίας και Οικονομικών) 

-♦- 

( 8 ) 

Στην υπ’ αριθμ. Οικ. 113294 «Τροποποίηση και αντι¬ 
κατάσταση της υπ’ αριθμ. 112852/19.6.2002 ΦΕΚ 786/ 
Β/26.6.2002) κοινής υπουργικής απόφασης που ορίζει το 
«Σύστημα Διαχείρισης, Αξιολόγησης, Παρακολούθησης 
Ελέγχου - Διαδικασία Εφαρμογής των Ολοκληρωμένων 
Παρεμβάσεων στα πλαίσια του Μέτρου «Τοπικές Πρω¬ 
τοβουλίες για την Απασχόληση», των Περιφερειακών 
Επιχειρησιακών Προγραμμάτων (ΠΕΠ) κατά το Γ' ΚΠΣ, 
που συγχρηματοδοτούνται από το Ευρωπαϊκό Κοινωνικό 
Ταμείο (Ε.Κ.Τ.)», όπως τροποποιήθηκε με την υπ’ αριθμ. 
110125/21.1.2004 (ΦΕΚ 104/Β/23.1.2004) όμοια απόφαση, 
που δημοσιεύθηκε στο ΦΕΚ 1601/1.11.2006, επιφέρεται η 
πιο κάτω διόρθωση: 

Στην 1η σελίδα, στήλη α' και στίχο 3, από το λανθασμέ¬ 
νο «Αριθμ. Οικ. 113294»..., στο ορθό «Αριθμ. Οικ. 113293». 

(Από το Εθνικό Τυπογραφείο) 

